section_heading: Godine stagnacije i povremenih uspjeha
paragraph_text: U nemogućnosti opstanka OK Mladosti, njeni igrači 1960. g. pristupaju odbojkaškoj sekciji Društva za tjelesni odgoj (DTO) Partizan i počinju igrati u Hrvatskoj ligi – sjeverna zona. Godine 1962. osnovan je OK Građevinar, koji postaje vodeći klub u Čakovcu sljedećih godina i natječe se u prvenstvu Zagrebačke zone.